Преузето са [www.pravno-informacioni-sistem.rs](http://www.pravno-informacioni-sistem.rs/)

**2866**

На основу члана 102. став 4. Закона о националним саветима националних мањина („Службени гласник РС”, бр. 72/09, 20/14 – УС, 55/14 и 47/18),

Министар државне управе и локалне самоуправе доноси

**ПРАВИЛНИК**

**о изменама Правилника о облику и садржају обрасца за прикупљање потписа бирача који подржавају електоре**

(„Службени гласник РС”, број 61/18)

Члан 1.

У Правилнику о облику и садржају обрасца за прикупљање потписа бирача који подржавају електоре („Службени гласник РС”, број 72/14) члан 3. мења се и гласи:

„Члан 3.

Образац за прикупљање потписа бирача који подржавају електоре садржи: податке о бирачу који подржава електора (име и презиме бирача, име једног родитеља бирача, бирачев јединствени матични број грађана, датум и место рођења бирача, место и адреса пребивалишта бирача односно место и адреса боравишта бирача за интерно расељено лице, општина/град, (број телефона); изјаву бирача да је припадник одређене националне мањине и предлог да на електорској скупштини националне мањине чији је он припадник учествује електор кога предлаже; податке о електору кога подржава бирач (електоров јединствени матични број грађана, место и адреса пребивалишта електора, односно место и адреса боравишта електора за интерно расељено лице, општина/град) датум и место сачињавања обрасца и потпис бирача који подржава електора; напомену. ”.

Члан 2.

Образац 1. – Образац за прикупљање потписа бирача који подржавају електоре, који је одштампан уз Правилник о облику и садржају обрасца за прикупљање потписа бирача који подржавају електоре („Службени гласник РС”, број 72/14) и чини његов саставни део замењује се новим Обрасцем 1. – Образац за прикупљање потписа бирача који подржавају електоре, који је одштампан уз овај правилник и чини његов саставни део.

Члан 3.

Овај правилник ступа на снагу наредног дана од дана објављивања у „Службеном гласнику Републике Србије”.

Број 110-00-00191/2018-27

У Београду, 6. августа 2018. године

Министар,

**Бранко Ружић,** с.р.

